2 MILJOONAA VUOTTA SITTEN
Kaksi miljoonaa vuotta sitten planeettamme oli hyvin erilainen.
Sapelihammaskissa Smilodon.
Aikakautensa pelottava saalistaja.
Sen tiellä on valtava kaksimetrinen hirmulintu.
Molemmat puolet ovat aseistautuneita -
ja valmiita taisteluun.
Tämä on suurten eloonjäämistaistelujen -
ja maailman valloittaneiden dynastioiden tarina.
Tämä on elämän tarina.
ELÄMÄ PLANEETALLAMME
NYKYPÄIVÄ
Jos tietää, mistä etsiä,
löytää yhä vihjeitä elämän alkuperästä planeetallamme.
Tämä ei ole vain merisaalistajien kokoontuminen.
Tämä on muinaisten sukupuiden kokoontuminen.
Elävät fossiilit eli hait -
eivät ole juuri muuttuneet satoihin miljooniin vuosiin.
Hengittävien nisäkkäiden eli delfiinien -
esi-isät elivät aikoinaan maalla.
Valaat ovat suurimpia eläimiä koko maailmanhistoriassa.
Linnut,
jotka ovat ainoita eloonjääneitä dinosauruksia,
ovat maailman suurin dynastia.
Kaikki nämä saalistajat -
jahtaavat samaa saalista,
mutta niillä on täysin eri alkuperä.
Nykyään on olemassa yli kymmenen miljoonaa kasvi- ja eläinlajia.
Ne edustavat silti vain prosenttia koskaan eläneistä lajeista.
Matkustamalla ajassa taaksepäin -
tapaamme monia 99 prosentista, jotka ovat kuolleet sukupuuttoon.
Paljastamme kaikista upeimman tarinan -
eli tarinan elämästä planeetallamme.
LUKU 1
LUONNONLAIT
4 MILJARDIA VUOTTA SITTEN
Elämän kaikkine uskomattomine muotoineen oli alettava jossain.
Ensimmäinen kipinä ilmestyi neljä miljardia vuotta sitten.
Ehkä ainutlaatuisesti planeettamme olot olivat juuri sopivat.
Nestemäistä vettä,
auringon energiaa -
ja täydellinen kemia elämän alkamiseksi.
Tarkka prosessi on kadonnut ajan usvaan.
Mutta sen tuloksena syntyi yksi pieni elävä solu.
Se oli LUCA -
eli viimeinen universaali esivanhempi.
Siitä polveutui kaikki elämä.
Vaatimattomasta alusta -
elämältä vei miljardeja vuosia kehittyä monimuotoisemmaksi.
450 MILJOONAA VUOTTA SITTEN
Se saavutettiin ensin merissä.
Varhaisimmat eläimet, jotka saavuttivat ylivallan,
olivat yksinkertaisia elämänmuotoja.
Nämä selkärangattomat -
eli eläimet, joilla ei ollut selkärankaa,
hallitsivat valtameriä miljoonia vuosia.
Koko historian ajan elämä on käynyt loppumatonta sotaa.
Dynastia on kohonnut vain joutuakseen seuraavan päihittämäksi.
Kasvit valloittivat ensimmäisten joukossa maan -
ja loivat olot, joiden ansiosta aikanaan -
selkärangattomat voivat seurata perässä -
ja ottaa vallan.
Mutta selkärangattomat eivät voineet hallita ikuisesti.
Uusi dynastia ohitti ne.
Sekin tuli vedestä.
Sammakkoeläimet.
Niiden uudentyyppinen keho, jossa oli neljä raajaa ja selkäranka,
osoittautui jatkuvan menestyksen reseptiksi.
Niiden levinneisyyttä rajoitti riippuvaisuus vedestä.
Ne synnyttivät uuden dynastian, jolla ei ollut vastaavia kahleita.
Matelijat.
Ne menestyivät kuivimmillakin seuduilla,
ja niiden rönsyilevä kävelytyyli vei ne ympäri maailmaa.
Ensimmäisen kerran historiassa syntyi maailmanvalta.
Näistä varhaisista matelijoista -
syntyi kaikkein ikonisin dynastia.
Dinosaurukset.
Ne hallitsivat maailmaa yli 150 miljoonaa vuotta.
Ne olivat uskomattoman monimuotoisia, ja niiden absoluuttinen valta -
päättyi vain järkyttävän huonon onnen takia.
Niiden varjoista -
nousi viimeinen suuri sukupuu.
Nisäkkäät.
Yksi niistä muutti planeettamme -
ennennäkemättömällä tavalla.
Näiden dynastioiden nousu ja tuho -
yli neljän miljardin vuoden aikana ei ollut pelkkää sattumaa.
Koko matka -
elämän alusta nykyajan loppumattomaan monimuotoisuuteen -
on tapahtunut tärkeiden periaatteiden pohjalta.
Niitä ovat luonnonlait.
Ensimmäisen luonnonlain mukaan parhaiten sopeutuva laji selviytyy aina.
Jokainen näistä perhosen munista näyttää identtiseltä.
Mutta jokaisessa on eri geeniyhdistelmä,
joka tekee niistä täysin ainutlaatuisia.
Joillakin on geneettisiä ominaisuuksia, jotka auttavat eloonjäännissä.
Ne välittyvät sukupolvelta toiselle,
kunnes lopulta -
yksi niistä eroaa edeltäjistään niin kovasti,
että siitä tulee täysin uusi laji,
joka sopeutuu paremmin ympäristöönsä.
Se on evoluutiota.
Mutta toukat eivät ole ainoita, jotka kehittyvät.
Kaikki tässä metsässä taistelee selviytymisestä -
kasveja myöten.
Valvomatta toukat söisivät ne paljaiksi.
Mutta tämä kasvi on kehittänyt omia selviytymiskeinojaan.
Sen lehdissä on myrkkyä,
joka tappaa kaikki sitä syövät.
Se on kemiallista sodankäyntiä.
Sitten kehittyy uusi toukkalaji.
Se voi syödä myrkyllisiä lehtiä -
sekä niillä olevia munia.
Sen seurauksena -
jotkut perhoset munivat vain kasveille, joilla ei ole munia.
Siten niiden toukat saavat parhaan mahdollisen alun.
Mutta kasvit kostavat.
Ne tekevät lehdilleen kasvannaisia,
jotka muistuttavat perhosen munia.
Se estää naaraita munimasta niille.
Lisäksi valemunat tuottavat nektaria, joka houkuttelee muurahaisia,
jotka syövät perhosentoukkia.
Ensimmäinen luonnonlaki, jonka mukaan parhaiten sopeutuva laji selviytyy,
on tuottanut nykyajan valtavan monimuotoisuuden.
Seuraava luonnonlaki -
on se, että kilpailu ohjaa sopeutumista.
2 MILJOONAA VUOTTA SITTEN
Kilpailu on kovinta oman lajin keskuudessa.
Hirmulintukoiras.
Järvenranta on sen reviiriä.
Mutta se ei ole yksin.
Nuorempi uros haluaa loistopaikan itselleen.
Vanhempi ei voi sivuuttaa uhkaa.
Nuorempi hirmulintu ei peräänny.
Se haluaa oman reviirin.
Linnut aloittavat rituaalin.
Ne arvioivat toistensa voimia -
ja esittelevät samalla omiaan.
Niiden koordinoidut liikkeet -
ovat kuin muodollista tanssia.
Kuka perääntyy ensimmäisenä?
Tai hyökkää?
Niitä ei erota mikään, joten taistelu on väistämätön.
Mutta niillä on seuraa.
Smilodon-nisäkkään äly -
oli yksi syy hirmulintujen sukupuuttoon kuolemiselle.
Kilpailu lajien keskuudessa ja niiden välillä -
on aina ajanut evoluutiota.
Taistelevat lajit eivät ole ainoita, jotka muuttuvat aina.
Itse taistelukenttäkin muuttuu,
mikä johtaa kolmanteen luonnonlakiin:
Maa ei ole ikinä vakaa pitkään.
Joskus se auttaa elämää.
Joskus se taas estää sitä.
Historian halki tulivuoret ovat olleet tärkeä muutoksen aiheuttaja.
Tuhansia vuosia kestäneet purkaukset -
ovat peittäneet toistuvasti valtavia alueita planeetallamme.
Ne ovat sylkeneet kaasuja ilmakehään,
muuttaneet ilmastoa ja pahimmillaan -
aiheuttaneet maailmanlaajuisia joukkosukupuuttoja.
Maailma on ollut harvoin vakaa.
Joskus se on tulen valtakunta.
Ja joskus jään valtakunta.
Muuttuva planeettamme on luonut elämälle monia haasteita -
myrkyllisistä meristä -
maailmanlaajuisiin autiomaihin -
ja loppumattomien sateiden jaksoihin.
Neljä kertaa -
planeetta on työntänyt elämän olemassaolon äärirajoille.
Joka kerralla yli kolme neljäsosaa kaikista lajeista -
katosi joukkosukupuuton vuoksi.
Planeettamme voi olla julma.
76 MILJOONAA VUOTTA SITTEN
Mutta eräässä vaiheessa -
Maa oli vakaa 100 miljoonan vuoden ajan.
Se salli yhden ryhmän nousta mahtavimmaksi dynastiaksi.
Se oli dinosaurusten aikaa.
Pitkä rauhan aikakausi salli dinosaurusten lisääntyä valtavasti.
Nämä ovat Maiasauroja,
lempeitä kasvissyöjiä, joiden laumoissa oli tuhansia eläimiä.
Massakokoontuminen tarjosi turvaa -
eikä vain aikuisille.
Tämä varovainen naaras -
haluaa palata pesäänsä.
Maiasaura tarkoittaa "hyvää äitiä".
Kuten muutkin naaraat,
se teki pesänsä valtavan siirtokunnan keskelle.
Sen luo pääsemiseksi -
sen pitää ohittaa äreät äidit, jotka suojelevat poikasiaan.
Välttäessään yhtä -
se päätyy liian lähelle toista.
Se pääsee viimein omaan pesäänsä.
Se ruokkii poikasiaan linnun tavoin.
Se suojelee niitä pesässä kuukausia,
kunnes ne ovat kyllin isoja liittyäkseen laumaan.
Planeetta ei elättänyt vain paljon dinosauruksia.
Sen vakaus auttoi myös kaikenmuotoisia ja -kokoisia dinosauruksia.
Triceratops on hyvin erilainen kuin puolustuskyvytön Maiasaura.
Se painaa 4 500 kiloa, ja sillä on kolme sarvea -
ja vahva haarniska.
Se on sopeutunut maailmaan, jossa hyökkäys on paras puolustus.
Pesimäkauden lähestyessä sen pitää olla huippukunnossa.
Sen pitää löytää parasta mahdollista ruokaa mistä vain.
Sen etsintä on vienyt sen kauas laumasta -
ja lähelle metsän reunaa.
Sillä on syytäkin hermostua.
Triceratopsit eivät ole metsän ainoita jättiläisiä.
Tyrannosaurus rex.
Täydellinen saalistaja.
Sillä on kaksi poikasta mukanaan.
Sisarukset ovat äitiään nopeampia.
Ne tekevät yhteistyötä.
Triceratops selviää poikasista -
muttei aikuisesta.
Vain lauman suoja voi pelastaa sen.
Ne muodostavat puolustusmuurin.
Jopa maailman paras saalistaja tietää, kun se on päihitetty.
Toisin kuin nuori uros.
66.04 MILJOONAA VUOTTA SITTEN
Dinosaurukset hallitsisivat yhä,
jos Maan olosuhteet olisivat pysyneet samoina.
Mutta kaikki muuttuisi -
vain yhdessä päivässä.
Mount Everestin kokoinen asteroidi,
joka lensi 20 kertaa luotia nopeammin, iskeytyi planeettaamme.
Se teki 20 kilometriä syvän ja 180 kilometriä leveän kuopan.
Se synnytti järisyttävän tapahtumaketjun.
Valtavasta kraatterista kohosi varsinainen tappaja.
Se oli satoja kilometrejä paksu tuhkan ja pirstaleiden muuri,
joka peitti Maapallon.
Pilvi peitti auringonvalon,
mikä johti lähes kaikkien dinosaurusten -
ja kolmen neljäsosan kuolemaan kaikesta elämästä.
Tuho oli maailmanlaajuista.
Se oli maailman viides joukkosukupuutto.
Mutta selviytyjiä oli.
Ne muodostivat kaikkien nykylajien perustan.
Linnut olivat ainoat jäljelle jääneet dinosaurukset.
Niitä on nykyään yli 10 000 lajia -
maailman joka elinympäristössä.
Mutta linnut eivät olleet planeetalla yksin.
Tuhkasta nousi myös uusi suuri dynastia.
Nisäkkäät.
Dinosaurusten aikakaudella ne olivat historiassa pelkkä alaviite.
Ilman asteroidin iskua -
yhdelläkään eloonjääneellä ei olisi ollut mahdollisuutta saada valtaa.
Luonnonmullistuksen aiheuttamasta joukkosukupuutosta -
syntyi uusi monimuotoinen elämä,
joka oli täynnä upeaa vaihtelua.
Kaikki sopeutuivat täydellisesti elämän haasteisiin,
kuten poikasten suojeluun ja kasvattamiseen,
ruoan etsimiseen -
ja lisääntymiseen.
Hahmot ehkä vaihtuivat,
mutta pääasiat ovat samoja.
Vesi ja auringon energia tukevat yhä elämää,
kuten ne ovat tehneet jo miljoonien vuosien ajan.
Luonnonlait vallitsevat jopa nykyään.
Vain parhaiten sopeutuvat selviytyvät.
Kilpailu ohjaa evoluutiota.
Ja nopeasti muuttuva planeetta aiheuttaa kaaosta.
Nämä luonnonlait päättävät dynastioiden noususta -
ja tuhosta.
Joka ikinen elävä olento -
on neljän miljardin vuoden kehityksen tulosta.
Kaikki tapahtui huolimatta sen epätodennäköisyydestä.
99 prosenttia koskaan eläneistä lajeista -
on kuollut sukupuuttoon.
Nykyinen elämä edustaa vain yhtä selviytynyttä prosenttia.
Tämä sarja tutkii tärkeimpiä virstanpylväitä -
elämän historiassa.
Sitä, kun nisäkkäistä tuli maailmanvalta,
sitä, kun lintujen esi-isät nousivat ensi kerran lentoon -
ja sitä, kun kovakuoriset munat kehittyivät,
mikä johti mahtavien dinosaurusten nousuun.
Ja jopa sitä hetkeä, kun eläimet nousivat ensi kerran vedestä.
Seuraavassa luvussa palaamme elämän alkuun meressä -
ja ensimmäisiin olemassaolotaisteluihin -
erikoislaatuisella planeetallamme.
Tekstitys: Petri Nauha